CELEX: 62007TB0139
Language: mt
Date: 2009-09-04 00:00:00
Title: Kawża T-139/07: Digriet tal-Qorti tal-Prim’Istanza tal- 4 ta’ Settembru 2009 — Pioneer Hi-Bred International vs Il-Kummissjoni ( Approssimazzjoni tal-liġijiet — Rilaxx intenzjonat fl-ambjent ta’ organiżmi modifikati ġenetikament — Proċedura ta’ awtorizzazzjoni ta’ tpoġġija fis-suq- Nuqqas tal-Kummissjoni li tressaq quddiem il-kumitat regolatorju abbozz ta’ miżuri — Rikors għal nuqqas li tittieħed azzjoni — Telf tas-suġġett tal-kawża — M’hemmx lok li tingħata deċiżjoni )

7.11.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 267/64
            
         Digriet tal-Qorti tal-Prim’Istanza tal-4 ta’ Settembru 2009 — Pioneer Hi-Bred International vs Il-Kummissjoni
   (Kawża T-139/07) (1)
   
   (“Approssimazzjoni tal-liġijiet - Rilaxx intenzjonat fl-ambjent ta’ organiżmi modifikati ġenetikament - Proċedura ta’ awtorizzazzjoni ta’ tpoġġija fis-suq- Nuqqas tal-Kummissjoni li tressaq quddiem il-kumitat regolatorju abbozz ta’ miżuri - Rikors għal nuqqas li tittieħed azzjoni - Telf tas-suġġett tal-kawża - M’hemmx lok li tingħata deċiżjoni”)
   2009/C 267/115
   Lingwa tal-kawża: L-Ingliż
   
      Partijiet
   
   
      Rikorrenti: Pioneer Hi-Bred International, Inc. (Iowa, l-Istati Uniti) (rappreżentant: J. Temple Lang, solicitor)
   
      Konvenuta: Il-Kummissjoni tal-Komunitajiet Ewropej (rappreżentanti: inizjalment D. Lawunmi u C. Zadra, aġenti, sussegwentement P. Oliver u C. Zadra, aġenti)
   
      Suġġett
   
   Talba intiża sabiex jiġi kkonstatat, skont l-Artikolu 232 KE, li billi naqset milli tressaq quddiem il-kumitat regolatorju, skont l-Artikolu 5(2) tad-Deċiżjoni tal-Kunsill 1999/468/KE, tat-28 ta’ Ġunju 1999, li tipprovi l-proċeduri għall-eżerċizzju tas-setgħat tal-implimentazzjoni konferiti fuq il-Kummissjoni (ĠU L 184, p. 23), abbozz tal-miżuri li għandhom jittieħdu fir-rigward tan-notifika tar-rikorrenti dwar it-tpoġġja fis-suq ta’ qamħirrum modifikat ġenetikament 1507, il-Kummissjoni naqset milli twettaq l-obbligi tagħha taħt l-Artikolu 18(1) tad-Direttiva 2001/18/KE tal-Parlament Ewropew u tal-Kunsill, tat-12 ta’ Marzu 2001, dwar ir-rilaxx intenzjonat fl-ambjent ta’ organiżmi modifikati ġenetikament u li tħassar id-Direttiva tal-Kunsill 90/220/KEE (ĠU L 106, p. 1).
   
      Dispożittiv
   
   
               1)
            
            
               M’għadx hemm lok li tingħata deċiżjoni dwar dan ir-rikors
            
         
               2)
            
            
               Il-Kummissjoni tal-Komunitajiet Ewropej għandha tbati l-ispejjeż tagħha kif ukoll dawk sostnuti minn Pioneer Hi-Bred International, Inc
            
         
      (1)  ĠU C 155, 7.7.2007